[{"text_idx": "#000003", "text": "Ma olen 40ndaks abielus ja mul on kaks last. Ok, sellega la\u0308ks veidi lo\u0303hki. Abieluga oli ko\u0303ik timm. Ma tutvusin Esileediga kui ma olin 24, abiellusin 28-aastaselt ja isaks sain 32-aastaselt ning ja\u0308rgmised kaks tulid siis, kui ma olin 34. Ma ei ole kunagi tahtnud nii palju lapsi. Lapsi u\u0308ldse, aga eks ma teadsin, et u\u0308hel hetkel tuleb need enda ellu lasta. Igal juhul olen ma va\u0308ga rahul meie perekondliku seisuga ning kuigi ma ei soovinud kunagi u\u0308le kahe lapse, siis Piigal oleks palju lo\u0303busam, kui tal oleks o\u0303de, kellega ma\u0308ngida. Mis ma tahan o\u0308elda, on see, et mul oleks hea meel, kui meil oleks u\u0308ks tu\u0308tar veel, aga kuna to\u0303ena\u0308osus on, et ja\u0308rgmine vo\u0303ib tulla taas poiss ja veel mitu, siis peab Piiga leppima kahe vennaga. Nii on."}, {"text_idx": "#000004", "text": "Ma elan oma majas. Ma elan paarismajas. Mis on ainult Esileedi nimel. Ma ei hakka lahti ra\u0308a\u0308kima, kuidas see uimastamine ja mult allkirja va\u0308lja petmine Esileedil ta\u0308pselt ka\u0308is, aga minul jah, ei ole majale mingeid o\u0303igusi. Tegelikult oli see minu enda ettepanek, mille ma endale ja Esileedile lahti po\u0303hjendasin. Seega maja osas saab ka peaaegu linnukese a\u0308ra teha. Kuigi minu ettekujutus majast, kus ma soovisin ta\u0308naseks elada, oli hoopis teine. See pidi olema lamekatusega modernne maja, millel on kaks tiiba. U\u0308hes tiivas on magamistuba ja garaaz\u030c, keskel on elutuba, ko\u0308o\u0308k, sahver ja teises tiivas laste magamistoad. Ma na\u0308gin kunagi kusagil u\u0308hte taolise maja kuulutust ja see on mul kinnisideeks olnud kogu selle aja. Ja kuigi 40ndaks ma seda endale ei saanud, siis ongi aeg uusi eesma\u0308rke seada. 50ndaks on mul selline maja olemas! Just wait and see!"}, {"text_idx": "#000009", "text": "Ma olin kunagi karja\u0308a\u0308rile orienteeritud, otsisin ametialaseid va\u0308ljakutseid ja siis ma sain isaks ning enne kui ma arugi sain, oli meil kaks last veel. Ma pidin tegema otsuse, kas olla ta\u0308ielikult perele pu\u0308hendunud, et Esileedi kolme lapsega aru ta\u0308ielikult ei kaotaks, vo\u0303i ajan taga suurt raha. O\u0303igemini ma arvasin, et mul on see valik, aga kui u\u0308kski laps ei maganud esimesed kolm aastat, siis mul tuli paljud koduto\u0308o\u0308d enda kanda vo\u0303tta ja ja\u0308rjest va\u0308hem ja\u0308i aega muudeks toimetusteks. Keegi ei la\u0308inud ka lasteaeda enne kolmandat eluaastat. Isegi neljandat. Lapsed on ha\u0308sti erinevad ja ma olen alati kadestanud neid, kes ra\u0308a\u0308givad, kuidas laps paneb o\u0303htul kell kuus silmad kinni ja hommikul kell ku\u0308mme teeb silmad lahti. Kui meie laps pani kell kuus silmad kinni, olid kuus ku\u0308mme need lahti ka."}, {"text_idx": "#000010", "text": "Kas mul on mingit kibestumust, et ma pidin ko\u0303ik vo\u0303imalused ja pakkumised tagasi lu\u0308kkama? Absoluutselt mitte. Mul on nii hea meel, et ma olen saanud oma laste kasvamist nii la\u0308hedalt tunnistada. Olen nii ta\u0308nulik ka teile, et te olete seda vo\u0303imaldanud, sest just ta\u0308nu teile, kes te loete blogi, uurite reklaame ja ja\u0308lgite meie sotsiaalmeediat, me seda teha saamegi. Kui poleks teid, ei oleks ma saanud olla ka nii palju perega koos. Mul ei ole ku\u0308ll rahalist vabadust, kuid mul on su\u0308u\u0308mekatevabadus \u2013 ma ei pea po\u0303dema, et selle asemel, et lastega ma\u0308lestusi luua, rabasin mina raskelt to\u0308o\u0308d teha. Kui ma peaks uuesti valikuid tegema, valiks ma taas sama tee. See oli va\u0308ga raske, aga a\u0308a\u0308rmiselt tasuv. Ku\u0308ll mitte rahaliselt."}, {"text_idx": "#000011", "text": "Ainuke kahetsus, mis lastega on, on see, et ennast sai nii unarusse ja\u0308etud. Kuus aastat tagasi olin ma enda kohta va\u0308ga heas vormis, sest ka\u0308isin viis pa\u0308eva na\u0308dalas trennis ja so\u0303in ainult puhast toitu ning siis asendus see ja\u0308rsku null trenniga ja toiduks ko\u0303ik see, mida sai vo\u0303imalikult kiirelt ja lihtsa vaevaga. Kuid ka seda oleme muutmas ja olen stabiilselt kaotamas 1-2kg na\u0308dalas. Rahulik tempo. Ma olen teekonna alguses, aga eks ma olen 40 ka, peabki asju rahulikult vo\u0303tma."}, {"text_idx": "#000012", "text": "Aga siin ma siis olen, neljaku\u0308mnene, vaene, majatu, paaditu, kuid siiski tunnen, et midagi olen saavutanud ikka ka. Mul on armastav naine, hullumeelsed-la\u0308rmakad-ro\u0303o\u0303msameelsed-udupead-armsad lapsed, mul on kogukond tuhandetest inimestest, kes jagavad sarnast huumorisoont ja kes oma toega aitavad ka meil toime tulla. Ja kui sa tahad mulle 40ndaks midagi kinkida, siis selleks vo\u0303ib olla kommentaar, et mis sul meiega seoses ko\u0303ige eredamad ma\u0308lestused on? Vo\u0303i miks sa ta\u0308na ja\u0308tkuvalt meil silma peal hoiad? Ja anna endast aeg-ajalt ma\u0308rku, siis ma tean, et sa oled olemas. Kuid loomulikult vo\u0303id olla ka vaikiv ja\u0308lgija (saan iga na\u0308dal mo\u0303ne kirja, mis algab \u201eMa olen sind ja\u0308lginud aastaid, aga ma pole kordagi kommenteerinud...\u201c) ja ei pea midagi kinkima. Aga kui sa peale ka\u0308id, siis vo\u0303id alati ka neid vilkuvaid asju siin uurida, kui midagi po\u0303nevat na\u0308ed \ud83d\ude09 Ja tule mu instagrami ja\u0308lgima, jumal hoidku! Kaua ma sind ootan seal? Nagu pa\u0308riselt ka, tule!"}, {"text_idx": "#000017", "text": "Olen lugenud Noorsandi su\u0308nnist, o\u0303de u\u0308tles, et kuule see \u201cA mida Henry teeb?\u201d on ju Tiiu va\u0308imees. Jep ma tean Su a\u0308mma ja a\u0308ia\nEndiselt hoian ka\u0308tt pulsil kuna meil on sarnane huumorimeel ja mulle VA\u0308GA meeldib kuidas killukesed pa\u0308evast saab keerata nii naljakasse vo\u0303tmesse.\nMeie ko\u0303igi pa\u0308evas on selliseid hetki, peaksime beid ma\u0308rkama.\nJa dont worry mul ka pole merea\u0308a\u0308rset korterit Itaalias ja jahti Vahemeres, mul pole oma majagi isegi mitte paarismaja. Huh o\u0303nneks mul on korter. Kuigi ma ei tea miks ma olin no\u0303us abieluvaraga aga let it be. Samas mul veel 10aastat aega ka."}, {"text_idx": "#000018", "text": "Te olete a\u0308ge pere ja Sa kirjutad mo\u0303nusalt."}, {"text_idx": "#000021", "text": "Palju o\u0303nne! Millal lugema sattusin \u2013 ei tea, u\u0308sna ammu aga ko\u0303ige eredam hetk oli see, kui ma vaatasin teie perepilti ja mo\u0303tlesin, et milline o\u0303nnistus, lapsed ( just kaksikud ) juba istuvad ja ko\u0303nnivad ja mina pean enda omi aina su\u0308les tassima ja tassima ja see ei tundunudki lo\u0303ppevat. Nu\u0308u\u0308d ko\u0303nnivad ja istuvad ja teevad ka ko\u0303ike muud \u2013 nu\u0308u\u0308d vaatan teie lapsi, et neil on juba mo\u0303istus peas \u2013 milline o\u0303nnistus \ud83d\ude42"}, {"text_idx": "#000024", "text": "Super vahva pere olete ja klikkisin su\u0308nna puhul ka mitu korda reklaamidele. Et su huumorisoon eal ei kaoks!"}, {"text_idx": "#000027", "text": "Ma loen tavaliselt su blogi salaja teki all o\u0303htuti, kui lapsi uinutan. Olen eks ajaks tavaliselt kommenteerimiseks liiga va\u0308sinud . Kuigi mul on kaks va\u0308ikese vanusevahega last, mitte kolm, siis a\u0308ratundmisro\u0303o\u0303mu on rohkelt! Aita\u0308h ja ja\u0308tka samas vaimus! Aa, ja kodu koristus, asjade va\u0308hendamine \u2013 see on meil ka teemas."}, {"text_idx": "#000028", "text": "Palju o\u0303nne , seda la\u0308heb iga pa\u0308ev ja iga ilmaga vaja, mitte ainult su\u0308nnipa\u0308eval! U\u0308ks va\u0308ike ta\u0308helepanek, et varbaga maast asju vo\u0303tta on tore, aga lapsed sobivad ka selleks...lapsto\u0308o\u0308jo\u0303ud sul omast ka\u0308est vo\u0303tta :)"}, {"text_idx": "#000033", "text": "FB ja IG seab aina kitsendusi, kui paljude inimesteni mu so\u0303numid ja postitused jo\u0303uavad. Ja\u0308ta palun enda e-maili aadress, sest ma plaanin korra na\u0308dalas (vo\u0303i paari na\u0308dala tagant) saata mailile u\u0308he uudiskirja, et sa ei ja\u0308a\u0308ks va\u0308ikesest meelelahutusest ilma lihtsalt sellepa\u0308rast, et FB nii otsustas. Luban, et need ja\u0308a\u0308vad ainult minule ja ma ei levita neid kellelegi, ega hakka ka saatma spa\u0308mmi. Luban olla viisakas ja vastutustundlik."}]